### Beslutningstema

I denne sag skal der tages stilling til vedtagelse af tillæg 6 for Spildevandsplan 2018-2027 om etablering af regnvandsbassin i Tønder.

### Historik

Den 21. december 2023 besluttede Kommunalbestyrelsen at sende forslag til tillæg 6 for Spildevandsplan 2018-2027 ud i 8 ugers offentlig høring. Forslaget har efterfølgende været i høring fra den 22. december 2023 til den 12. februar 2024. Der har ikke været høringsbemærkninger i perioden.

Vedtagelse af tillægget udgør dels de juridiske grundlag for Tønder Spildevand A/S til at udbygge og vedligeholde de offentlige spildevandsanlæg, dels det juridiske grundlag for en mulig ekspropriering i forbindelse med køb af arealer til projekterne og erhvervelse af rettigheder til at placere anlæg på private arealer. Derudover udgør en vedtagelse grundlaget for meddelelse af udledningstilladelser for Tønder Spildevands anlæg fremadrettet.

### Sagsfremstilling

I forslag til tillæg 6 for Spildevandsplan 2018-2027, ønsker Tønder Spildevand A/S at etablere et regnvandsbassin ved [adresse] i Tønder, samt regnvandsledning langs med jernbanen med udløb til Kanal 96. Regnvandsbassinet skal fremover håndtere regnvand fra de omkringliggende veje (Viddingherredsgade, James Hermansen, Dennis Pedersen og [adresse]) samt enkelte ejendomme i området. Projektet vil blive udført i forbindelse med den øvrige kloaksanering i Tønder by.

[adresse] vil optimere fremtidig regnvandshåndtering i området og forbedre rensning af regnvand, der udledes fra dette område. Størstedelen af området afleder allerede til Kanal 96 gennem en privat ledning. Ved vedtagelse af tillægget vil denne ledning og udløbet derfra overgå til ejeren af den private ledning. Det fremtidige nyetablerede regnvandsbassin, ledning og udløb vil blive anlagt og vedligeholdt af Tønder Spildevand.

Et nyt regnvandsbassin vil betyde en bedre håndtering af regnvandet, da kapaciteten i regnvandssystemet øges. Dette vil sikre mod fremtidig opstuvning af vand på terræn ved større regnhændelser og forbedre rensningen af udløbsvandet til Kanal 96.

Gennemførsel af tiltagene i tillægget vil ikke få direkte betydning for grundejerne i området, bortset fra nævnte forhold om opstuvning på terræn. Forvaltningen har vurderet, at tillæg 6 til spildevandsplanen ikke kræver en fuld miljøvurdering, da

der er tale om mindre ændringer i et begrænset område af kommunen.

Strategisk indsats for Tønder Kommune

Tiltaget understøtter Verdensmål nr. 13 omkring "Klimaindsats" og Verdensmål nr. 15 "Livet på land".

Samtidig vil etablering af regnvandsbassin forbedre rensning af udløbsvandet til Kanal 96 og optimere chancerne for at få forbedret vandkvaliteten af vandområderne, som er er forpligtelse jf. vandrammerdirektivets bestemmelser.

Høringssvar

Der har ikke været bemærkninger til forslaget.

### Økonomi

Tønder Spildevand A/S står for etablering og drift af regnvandsbassin og ledninger der ønskes etableret. Vedtagelse af tillægget har ingen økonomisk betydning for Tønder Kommune.

### Lovgrundlag

Miljøbeskyttelsesloven

Spildevandsbekendtgørelsen

Miljøvurderingsloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | tillæg 6 for Spildevandsplan 2018-2027 godkendes, |
| at | indstillingen sendes videre til Økonomiudvalget og Kommunalbestyrelsen. |

### Beslutning

Indstillingen anbefales.